ПРОТОКОЛ № 31
от заседанието на Комисия „международна дейност” на ВСС, 
проведено на 25.06.2014 г.

	Днес, 25.06.2014 г., сряда, 09.15 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

	      ПРЕДСЕДАТЕЛ: 	Соня Найденова - отсъства
ЗА ПРЕДСЕДАТЕЛ:	Мария Кузманова 
               ЧЛЕНОВЕ:	Магдалена Лазарова
				Михаил Кожарев - отсъства
					Милка Итова

	На заседанието на присъстваха експертните сътрудници на комисията: Александра Бръзицова - старши експерт – международна дейност в дирекция „Международна дейност” и Страхил Недков - младши експерт – международна дейност в дирекция „Международна дейност” - АВСС.

1.ОТНОСНО: Предложение за командироване на Емил Желев – съдия в Специализиран наказателен съд за провеждане на дългосрочен стаж в Съда на европейския съюз по линия на Европейската мрежа за съдебно обучение (ЕМСО).

Комисия „Международна дейност”
Р Е Ш И:

1.	 ОДОБРЯВА Емил Желев – съдия в Специализиран наказателен съд за участие в дългосрочен стаж в Съда на Европейския съюз по Обменна програма на Европейската мрежа за съдебно обучение за период от 12 месеца, считано от 01.07.2014 г. в гр. Люксембург,  Великото Херцогство Люксембург.
2.	Разходите за пътни, нощувки и дневни са за сметка на Европейската мрежа за съдебно обучение. 
3.	Разходите за медицинска застраховка са за сметка на ВСС. 
4.	ИЗПРАЩА преписката на комисия „Бюджет и финанси” за сведение и по компетентност. 
Предложението ще бъде внесено на заседание на ВСС на 25.06.2014 г.

2.ОТНОСНО: Доклад от дирекция „Международна дейност”, относно възражения и забележки към фирмата изпълнител „Юнайтед Травъл Ейджънси” ЕООД, във връзка с организирането на пътувания за членове на ВСС и доклад от Красимира Василева – началник отдел „ЮОДКВ”, дирекция „Правна” относно възможностите за прекратяване на договор с фирма„Юнайтед Травъл Ейджънси” ЕООД.

Комисия „Международна дейност”
Р Е Ш И:

2.1. Отлага разглеждането на т. 2 от дневния ред за следващо заседание.
2.2. Възлага на експертите от дирекция „Международна дейност” да се изготвят обобщен доклад с хронология на правните последици.

3.ОТНОСНО: Писмо от Министерство на външните работи с молба за предоставяне на отговори на въпросник, свързан с краткосрочно командироване на експерти в мисиите на ЕС в областта на Общата политика за сигурност и отбрана (ОПСО).

Комисия „Международна дейност”
Р Е Ш И:

	3.1.ОДОБРЯВА изготвения от дирекция „Международна дейност” отговор на поставените въпроси;
	3.2.ВЪЗЛАГА на дирекция „Международна дейност” да изпрати подготвения отговор до Министерство на външните работи.

4.ОТНОСНО: Обобщени отговори, от компетентността на ВСС, по Редактиран въпросник за превенция на корупцията сред народни представители, съдии и прокурори на Групата на държавите, борещи се срещу корупцията (ГРЕКО) за Четвъртия кръг на мониторинга на Групата 

Комисия „Международна дейност”
Р Е Ш И:

4.1. ОДОРЯВА проекта на отговор по Въпросника за превенция на корупцията сред народни представители, съдии и прокурори. 
4.2. ВЪЗЛАГА на експертите от дирекция „Международна дейност” да изпратят отговора до Министерство на правосъдието както на хартиен носител, така и  по електронна поща. 

5.ОТНОСНО: Проект на отговор по запитване, отправено от Върховния съвет на магистратурата на Румъния, свързано с унифицираното прилагане на Закона.

КОМИСИЯ „МЕЖДУНАРОДНА ДЕЙНОСТ”
РЕШИ:

 	5.1. ОДОБРЯВА проекта на отговор във връзка с исканата от Върховния съвет на магистратурата на Румъния информация за унифицираното прилагане на закона.
	5.2. ВЪЗЛАГА на експертите от Дирекция „Международна дейност” да преведат отговорите на английски език и да ги изпратят по електронна поща на Върховния съвет на магистратурата на Румъния. 
6.ОТНОСНО: Извършени преводи в изпълнение на решение на комисия „Международна дейност” по Протокол №19 от 23.04.2014 г., във връзка с Протокол № 5 от заседание на комисия „Публична комуникация”, проведено на 04.02.2014 г.
Комисия „Международна дейност”
Р Е Ш И:

	6.1. ПРИЕМА ЗА СВЕДЕНИЕ преводите на документите, в изпълнение на решение на комисия „Международна дейност” по Протокол №19 от 23.04.2014 г.

	6.2. ИЗПРАЩА същите на комисия „Публична комуникация” по компетентност.

7.ОТНОСНО: Писмо от Димитър Филипов – директор дирекция „Права на човека” към Министерство на външните работи с приложен протокол от първото заседание на Националния координационен механизъм по правата на човека.

Комисия „Международна дейност”
Р Е Ш И:

7.1. Приема за сведение писмото от Димитър Филипов – директор дирекция „Права на човека” към Министерство на външните работи с приложен протокол от първото заседание на Националния координационен механизъм по правата на човека.
7.2. Писмото от Димитър Филипов – директор дирекция „Права на човека” към Министерство на външните работи да се предостави на Соня Найденова – председател на КМД – за запознаване.

8.ОТНОСНО: Писмо от Иван Маринов – Главен секретар при Администрацията на Прокуратурата на Република България относно командироване в чужбина на представител на Прокуратурата.

Комисия „Международна дейност”
Р Е Ш И:

	8.1. Приема за сведение писмата от Прокуратурата на РБългария, във връзка с командироване в чужбина на представители на Прокуратурата на Република България.
	8.2. Възлага на дирекция „Международна дейност" да актуализира информацията в таблицата за командированите в чужбина лица от органите на съдебната власт.

9.ОТНОСНО: Отчет за изпълнение на приоритетите заложени в рамките на Гръцкото председателство (януари-юни 2014 г.) и на новите приоритети на започналото Италианско председателство (юли-декември 2014 г.) – за съгласуване.

Комисия „Международна дейност”
Р Е Ш И:

9.1. Приема за сведение Отчет за изпълнение на приоритетите заложени в рамките на Гръцкото председателство (януари-юни 2014 г.) и на новите приоритети на започналото Италианско председателство (юли-декември 2014 г.)
9.2. Не представя препоръки по Отчет за изпълнение на приоритетите заложени в рамките на Гръцкото председателство (януари-юни 2014 г.) и на новите приоритети на започналото Италианско председателство (юли-декември 2014 г.)
9.3. Да се уведоми за решението на комисията Росица Трънкова – секретар на РГ 31 „Европа 2020” – Министерство на финансите – дирекция „Икономическа и финансова политика” /по ел.-поща/.

ЗА ПРЕДСЕДАТЕЛ 
НА КОМИСИЯТА:/п/
				     	 МАРИЯ КУЗМАНОВА